पाक ने किया हत्फ-7 क्रूज मिसाइल का परीक्षण  
पाकिस्तान ने परमाणु आयुध ले जाने में सक्षम हत्फ-7 क्रूज मिसाइल का परीक्षण किया। इसकी मारक क्षमता की जद में भारत स्थित लक्ष्य भी आ सकते हैं।
पाकिस्तान ने परमाणु आयुध ले जाने में सक्षम हत्फ-7 क्रूज मिसाइल का परीक्षण किया। इसकी मारक क्षमता 700 किलोमीटर है, जिसकी जद में भारत स्थित लक्ष्य भी आ सकते हैं।  सेना द्वारा जारी एक विज्ञप्ति में बताया गया है कि देश में ही विकसित मल्टी ट्यूब क्रूज मिसाइल प्रणाली का परीक्षण सफल रहा। सेना के मुताबिक, हत्फ 7 या बाबर मिसाइल रडार से ओझल रहकर परमाणु और पारंपरिक आयुध ले जा सकती है।  ज्वांइट चीफ ऑफ स्टाफ कमेटी के अध्यक्ष खालिद शमीम वायने भी इस परीक्षण के गवाह बने। राष्ट्रपति आसिफ अली जरदारी और प्रधानमंत्री यूसुफ रजा गिलानी ने वैज्ञानिकों और इंजीनियर को उनकी सफलता पर बधाई दी है।